Store, lange og tynne knelere med sterkt forlenget forkropp. Antennene er fine og trådformede, kortere enn forkroppen. Fasettøynene kan være spisst utstående. Forkroppen er svært lang og tynn, minst fem ganger så lang som bred. Forbeina er slanke, spesielt de lange hoftene som er smale og omtrent så lange som låret. Forlåret og -leggen er ganske slanke, bare litegrann fortykkede. På mellom- og bakbeina har lårene og leggene fliker på sidene, men føttene er tynne. Vingene er vanligvis velutviklede, bakkroppen lang og sylindrisk.